**Matyáš Kantner** (s. 20. kesäkuuta 1998 Plzeň, Tšekki) on tšekkiläinen jääkiekkoilija, joka pelaa SM-liigajoukkue Kalevan Pallossa. Hän on pelipaikaltaan vasen laitahyökkääjä.

Ura
---

### Seuraura

Kantner on HC Plzeňin kasvatti. Hän oli kaudella 2013–2014 tehoilla 32+37=69 seuran C-nuorten paras syöttäjä ja Kantner jakoi sisäisen pistepörssin voiton Petr Kodýtekin kanssa. He jakoivat koko Tšekin C-nuorten sarjan pistepörssin kolmannen sijan. Kaudella 2014–2015 Kantner jakoi 21 osumallaan Plzeňin sisäisen maalipörssin voiton Filip Kokoškan kanssa.

OHL-joukkue Flint Firebirds varasi Kantnerin 69. pelaajana CHL:n varaustilaisuudessa 2015. Hän siirtyi joukkueeseen kaudeksi 2015–2016. Kaudeksi 2016–2017 Kantner palasi kotimaahansa ja HC Plzeňin organisaatioon. Hän jakoi 22 osumallaan Extraliga juniorůn maalipörssin kymmenennen sijan HC Liberecin Jiří Průžekin kanssa. Kantner voitti myös koko sarjan pudotuspelien piste- ja maalipörssin tehoilla 11+9=20. Hän voitti kauden päätteeksi Extraliga juniorůn mestaruuden. Kantner debytoi samalla kaudella myös miesten peleissä pelattuaan neljä ottelua lainalla Tšekin kolmanneksi korkeimmalla sarjatasolla 2. česká hokejová ligan HC Klatovyssa.

Kauden 2017–2018 Kantner pelasi HC Plzeňista suurimmaksi osaksi lainalla Tšekin toiseksi korkeimmalla sarjatasolla 1. česká hokejová ligan HC Litoměřicessa, jossa hän pelasi 36 runkosarjaottelua tehopistein 3+8=11. Kantner debytoi myös Plzeňin Extraliga-joukkueessa, jossa hän pelasi 16 runkosarjaottelua tehopistein 4+1=5 ja kymmenen playoff-ottelua tehden yhden syöttöpisteen. Kantner teki Extraliga-debyyttinsä 10. joulukuuta 2017 vieraissa HK Hradec Královéa vastaan. Hänet merkittiin Plzeňin nelosketjun oikeaan laitaan Miroslav Preisingerin ja Ryan Hollwegin viereen. Kantner sai ottelussa jääaikaa 12.57 minuuttia ja hän keräsi teholukeman –1. Ensimmäisen Extraliga-aamlinsa Kantner teki 14. tammikuuta 2018 vieraissa HC Litvínovia vastaan. Hän pelasi kauden aikana myös kolme ottelua lainalla 2. ligan HC Klatovyssa. Ensimmäisellä täysimittaisella Extraliga-kaudellaan 2018–2019 Kantner pelasi Plzeňissa 41 runkosarjaottelua tehopistein 4+5=9 ja neljä playoff-ottelua ilman tehopisteitä. Hän pelasi kauden aikana myös yhteensä yhdeksän 1. ligan ottelua lainalla HC Dukla Jihlavassa ja HC Litoměřicessa.

Kantner teki kaudella 2019–2020 läpimurtonsa Extraligassa ja liigan yhden kauden piste-ennätyksensä tehtyään 52 runkosarjaottelussa tehot 18+19=37, joilla hän oli HC Plzeňin toiseksi paras maalintekijä ja kolmanneksi paras pistemies. Kantner teki Extraliga-uransa ensimmäisen kypärätempun 3. maaliskuuta 2020 HC Kometa Brnoa vastaan. Hänen ensimmäinen maalinsa syntyi ylivoimalla, toinen alivoimalla ja kolmas jäi Plzeňin 3–2-voittoon päättyneen ottelun voittomaaliksi. Tammikuussa 2020 Kantner teki seuran kanssa kaksivuotisen jatkosopimuksen. Kesken kauden 2021–2022, joulukuussa 2021 hän siirtyi BK Mladá Boleslaviin, josta vastaavasti Plzeňin suuntaan siirtyi hyökkääjä Jan Dufek. Loukkaantuminen kuitenkin päätti Kantnerin kauden kesken puolivälieräsarjan maaliskuussa 2022. Huhtikuussa hän teki Mladá Boleslavin kanssa vuoden mittaisen jatkosopimuksen.

Kesken kauden 2022–2023, tammikuussa 2023 Kantner siirtyi loppukauden kattavalla sopimuksella SM-liigajoukkue Kalevan Palloon. Neljännessä puolivälieräottelussa 22. maaliskuuta 2023 Pelicansia vastaan hän teki KalPan 3–2-voittoon päättyneen ottelun voittomaalin, joka tasoitti sarjan 2–2:een. Jari Pulliainen valitsi Kantnerin ottelun Alumnien tähtien kolmostähdeksi. Pelicans lopulta kuitenkin eteni välieriin seitsemännessä ottelussa voitoin 4–3. Heinäkuussa 2023 hän teki KalPan kanssa vuoden mittaisen jatkosopimuksen.

Kaudella 2022–2023 Kantner oli SM-liigan helmikuun paras pistemies ja maalintekijä tehtyään 11 ottelussa tehot 9+8=17. Hänet valittiin liigan helmikuun kuukauden pelaajaksi. Kantnerista tuli ensimmäinen kuukauden pelaajaksi KalPasta valittu pelaaja sitten marraskuun 2015, jolloin valinnan sai hyökkääjä Janne Keränen.

### Maajoukkueura

Kantner pelasi alle 18-vuotiaiden MM-kilpailuissa vuonna 2016. Hän pelasi myös Ivan Hlinkan muistoturnauksessa vuonna 2015. Kantner edusti myös Tšekin alle 17-vuotiaiden maajoukkuetta Euroopan nuorten olympiafestivaaleilla vuonna 2015, jolloin hän voitti pronssia. Kantner pelasi myös World Junior A Challengessa vuonna 2015. Yhteensä hän on pelannut kolme nuorten ja 35 poikien maaottelua.

Pelityyli
---------

KalPan urheilutoimenjohtaja Anssi Laineen mukaan Kantner tuo kokoa ja voimaa maalin eteen ja hänellä on iso potentiaali maalintekoon.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2015–2016 | Flint Firebirds | OHL | 59 | 2 | 6 | 8 | 14 | – | – | – | – | – | U18 | 5 | 2 | 0 | 2 | 0 |
| 2016–2017 | HC Plzeň | Tšekki U20 | 36 | 22 | 19 | 41 | 51 | 14 | 11 | 9 | 20 | 14 |
|  | HC Klatovy | Tšekki II | 4 | 0 | 0 | 0 | 0 | – | – | – | – | – |
| 2017–2018 | HC Plzeň | Tšekki U20 | 5 | 4 | 4 | 8 | 4 | – | – | – | – | – |
|  | HC Plzeň | ČEL | 16 | 4 | 1 | 5 | 8 | 10 | 0 | 1 | 1 | 0 |
|  | HC Litoměřice | Tšekki I | 36 | 3 | 8 | 11 | 18 | – | – | – | – | – |
|  | HC Klatovy | Tšekki II | 3 | 1 | 4 | 5 | 2 | – | – | – | – | – |
| 2018–2019 | HC Plzeň | ČEL | 41 | 4 | 5 | 9 | 18 | 4 | 0 | 0 | 0 | 2 |
|  | HC Dukla Jihlava | Tšekki I | 1 | 0 | 0 | 0 | 2 | – | – | – | – | – |
|  | HC Litoměřice | Tšekki I | 8 | 4 | 3 | 7 | 10 | – | – | – | – | – |
| 2019–2020 | HC Plzeň | ČEL | 52 | 18 | 19 | 37 | 30 | – | – | – | – | – |
| 2020–2021 | HC Plzeň | ČEL | 32 | 6 | 3 | 9 | 20 | 2 | 0 | 1 | 1 | 4 |
| 2021–2022 | HC Plzeň | ČEL | 28 | 7 | 6 | 13 | 12 | – | – | – | – | – |
|  | BK Mladá Boleslav | ČEL | 20 | 4 | 5 | 9 | 4 | 4 | 2 | 0 | 2 | 2 |
| 2022–2023 | BK Mladá Boleslav | ČEL | 32 | 6 | 2 | 8 | 12 | – | – | – | – | – |
|  | KalPa | SM-liiga | 17 | 2 | 7 | 9 | 4 | 7 | 2 | 1 | 3 | 4 |
| 6 kautta | yhteensä | ČEL | 221 | 49 | 41 | 90 | 104 | 20 | 2 | 2 | 4 | 8 |
| 1 kausi | yhteensä | SM-liiga | 17 | 2 | 7 | 9 | 4 | 7 | 2 | 1 | 3 | 4 |

Lähteet
-------

* Matyáš Kantner The Internet Hockey Databasessa (englanniksi)
* Matyáš Kantner Eurohockey-sivustolla (englanniksi)
* Matyáš Kantner *Elite Prospects*. Everysport Media Group AB.  (englanniksi)

### Viitteet

1. ↑  KalPa on X *kalpa.fi*.  23.2.2024. KalPa Hockey Oy. Viitattu 15.3.2024.
2. 1 2 3 4 5  Matyáš Kantner *Elite Prospects*. Everysport Media Group AB.  (englanniksi)
3. ↑  Elite Prospects - Czechia U16 Stats 2013-2014 *eliteprospects.com*. Everysport Media Group AB. Viitattu 25.1.2023. (englanniksi)
4. ↑  Elite Prospects - HC Plzen U18 *eliteprospects.com*. Everysport Media Group AB. Viitattu 25.1.2023. (englanniksi)
5. ↑  Firebirds Sign Kantner, Johnstone and Nilsen to OHL Contracts *flintfirebirds.com*.  26.8.2015. Flint, Mich.:  Flint Firebirds. Viitattu 25.1.2023. (englanniksi)
6. ↑  Elite Prospects - Czechia U20 Stats 2016-2017 *eliteprospects.com*. Everysport Media Group AB. Viitattu 25.1.2023. (englanniksi)
7. ↑  Elite Prospects - Czechia U20 Stats 2016-2017 *eliteprospects.com*. Everysport Media Group AB. Viitattu 25.1.2023. (englanniksi)
8. ↑  Rozestavení: Mountfield HK - HC Škoda Plzeň, 10.12.2017 *hokej.cz*.  10.12.2017. BPA sport marketing a.s. ve spolupráci s eSports.cz, s.r.o. Viitattu 25.1.2023. (tšekiksi)
9. ↑  Mountfield HK - HC Škoda Plzeň, 10.12.2017 *hokej.cz*.  10.12.2017. BPA sport marketing a.s. ve spolupráci s eSports.cz, s.r.o. Viitattu 25.1.2023. (tšekiksi)
10. ↑  HC VERVA Litvínov - HC Škoda Plzeň, 14.01.2018 *hokej.cz*.  14.1.2018. BPA sport marketing a.s. ve spolupráci s eSports.cz, s.r.o. Viitattu 25.1.2023. (tšekiksi)
11. ↑  Elite Prospects - HC Plzen *eliteprospects.com*. Everysport Media Group AB. Viitattu 25.1.2023. (englanniksi)
12. ↑  HC Škoda Plzeň - HC Kometa Brno, 03.03.2020 *hokej.cz*.  3.3.2020. BPA sport marketing a.s. ve spolupráci s eSports.cz, s.r.o. Viitattu 25.1.2023. (tšekiksi)
13. ↑  Matyáš Kantner podepsal s HC Škoda Plzeň novou smlouvu *hcplzen.cz*.  25.1.2020. HC Plzeň 1929 s.r.o. Viitattu 25.1.2023. (tšekiksi)
14. ↑  Výměna s Plzní: přichází Matyáš Kantner, odchází Jan Dufek *bkboleslav.cz*.  1.12.2021. M l. B o l.:  BK Mladá Boleslav a.s. Viitattu 25.1.2023. (tšekiksi)
15. ↑  Bruslařský klub podepsal se čtveřicí stávajících hráčů nové smlouvy *bkboleslav.cz*.  22.4.2022. M l. B o l.:  BK Mladá Boleslav a.s. Viitattu 25.1.2023. (tšekiksi)
16. 1 2  Seppä, Lassi: Matyáš Kantner KalPa-hyökkäykseen loppukaudeksi − "Halusimme kevättä ajatellen vielä lisää kokoa ja voimaa maalin eteen" *Jatkoaika.com*.  24.1.2023. Jatkoaika r.y. Viitattu 25.1.2023.
17. ↑  Kalpa - Pelicans, 22.3.2023 *liiga.fi*.  22.3.2023. Jääkiekon SM-liiga Oy. Viitattu 1.4.2023.
18. ↑  Matyáš Kantner ja Anton Karlsson jatkavat Savon sydämessä! *kalpa.fi*.  28.7.2023. KalPa Hockey Oy. Viitattu 28.7.2023.
19. ↑  KalPan Matyas Kantner on Liigan helmikuun pelaaja *liiga.fi*.  2.3.2024. Jääkiekon SM-liiga Oy. Viitattu 3.3.2024.
20. ↑  Matyáš Kantner *hokej.cz*. BPA sport marketing a.s. ve spolupráci s eSports.cz, s.r.o. Viitattu 25.1.2023. (tšekiksi)

KalPa – SM-liiga
3 Karlsson |
4 Heiskanen |
6 Westerlund |
8 Ruotsalainen |
9 Mäenpää |
11 Simontaival |
12 Saarelainen |
14 Lantta |
15 Koponen |
16 Okany |
17 Korhonen |
18 Gallet |
19 Kiiskinen (**C**) |
20 Klemetti |
21 Vallius |
22 Räsänen (**A**) |
23 Elorinne |
26 Mattila (**A**) |
28 Rissanen |
29 Muhonen |
30 Koppinen |
30 Marttinen |
31 Kerkola |
32 Jatkola |
34 Immonen |
39 Hutsko |
40 Lekkas |
42 K. Kapanen |
46 Sorvali |
55 Lappalainen (**A**) |
74 Tavernier |
90 Salmela |
91 O. Kapanen |
93 Kantner |
-- Pulkkanen  

Valmentajat Karjalainen – Tervonen – Hentunen – Kauhanen – Kaartinen – Sacklin